**ИРМ ДУПНИЦА, ОФИС/ДИРЕКЦИЯ ЗА ОБСЛУЖВАНЕ КЮСТЕНДИЛ**

ИРМ Дупница се намира в сградата на Община Дупница на адрес гр. Дупница, п.к 2600 пл. „Свобода“ №1, етаж 3, стая 50 телефон за контакт 0701/ 5 03 23.

 Сградата се намира на централният градски площад – площад „Свобода“, на север на отстояние 20 метра е разположена Поликлиниката, а на югоизток е пешеходната градска алея. Непосредствено до и зад сградата има обособен платен охраняем паркинг с бариера и служител, който насочва къде има свободни места за паркиране. Обособени са парко-места за хора с увреждания – 4 броя до Гимназия „Христо Ботев“ на изхода на паркинга.

Спирки на градски транспорт:

* Спирка „Учителски институт“ - приблизително 200 м от ул. „Цар Освободител“, пеш 5 минути до сградата на ИРМ Дупница - спират автобуси № 1, №2 и №4.

 Централният вход на сградата може да бъде достъпен от няколко места:

1. Достъпът за хора с увреждания е осигурен от рампа, подхода за която се намира от дясно на главния вход, от към ул. „Николаевска“. Тази част от пространството е обособено като пешеходна зона. При ползване на паркинга на Община Дупница следва да заобиколите сградата на общинската администрация и да излезете на ул. „Николаевска“ (пешеходна зона) от където да се достъпва сградата.

2. Достъп до главният вход изисква преминаване на 4 стъпала площадка последвана от 7 стъпала. Входната врата се отваря на вън. Следва голямо фоайе с монтирана система за контрол на достъпа и постоянно присъствие на дежурен охранител, който осигурява необходимата помощ и информация. Достъпът до асансьорите (2 бр. – единият за хора с увреждания) е осигурен без преминаване на допълнителни стъпала.

 Служителите на приходната администрация са разположени етаж 3 в дясно от асансьорите. **ВНИМАНИЕ!!!** След слизане от асансьора да се премине плътно в дясно на стълбищната площадка, тъй като на 3 метра от асансьора има широко стълбище. Работните помещения на служителите от отдел „Услуги за клиенти“ са в дясно от асансьора има поставена маса и информационно табло до стената.

 Клиенти се обслужват в едно помещение, обособена е зона за изчакване. Няма система за управление на опашките.

 Един служител е обучен и работи с платформата за хора с увреден слух.